section_heading: Prijateljske grupe
paragraph_text: Bad Blue Boysi održavaju prijateljske odnose s navijačima Panathinaikosa Gate 13. Prvi kontakti između BBB-a i Gate 13 bili su zapravo preko zajedničkih prijatelja - navijača bečkog Rapida i talijanske Rome s kojima su obje grupe, Gate 13 na organizacijskoj, a BBB na privatnoj razini, gajili dobre odnose. Uskoro su započele i međusobne posjete najvećih derbija između navijačkih grupa, koji su danas postali već tradicija.Zajec, Dražen i borba da se nogomet vrati navijačima: Što veže Boyse i Gate 13, Index.hr, 7. rujna 2018., pristupljeno 16, siječnja 2019. Sve je počelo na utakmici reprezentacija Grčke i Hrvatske u Ateni. Navijači Dinama stigli su u grad, želeći se obračunati s pristalicama Olympiacosa, koji su bratski klub s Crvenom zvezdom. Sjedili su u centru grada više od sat i pol, no nitko se od GATE 7, navijača Olympiacosa, nije pojavio. Takav potez impresionirao je Gate 13, navijače Panathinaikosa, a vođeni onom neprijatelj mog neprijatelja je moj prijatelj polako su se počeli zbližavati s Bad Blue Boysima.BBB-i za ubijenog navijača PAO-a: Mihalis, živiš vječno, 24sata.hr, 02. travnja 2017. , pristupljeno 16. siječnja 2019.